CELEX: 62014TN0278
Language: da
Date: 2014-04-27 00:00:00
Title: Sag T-278/14: Sag anlagt den 27. april 2014 — Dairek Attoumi mod KHIM — Diesel (Cinturón)

4.8.2014   
            
            
               DA
            
            
               Den Europæiske Unions Tidende
            
            
               C 253/34
            
         Sag anlagt den 27. april 2014 — Dairek Attoumi mod KHIM — Diesel (Cinturón)
   (Sag T-278/14)
   2014/C 253/49
   Stævningen er affattet på spansk
   
      Parter
   
   
      Sagsøger: Mansour Dairek Attoumi (Badalona, Spanien) (ved advokaterne E. Manresa Medina og J.M. Manresa Medina)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Diesel SpA (Breganze, Italien)
   
      Sagsøgerens påstande
   
   
               —
            
            
               Sagen bringes tilbage til det tidspunkt i proceduren, hvor sagsøgeren fik overdraget CD’en med fakturaerne fra den part, der havde begæret ugyldighed, hvorved afgørelsen truffet den 18. februar 2014 af Tredje Appelkammer ved Kontoret for Harmonisering i det Indre Marked (Varemærker og Design) i sag R 855/2012-3 annulleres.
            
         
               —
            
            
               Såfremt der ikke gives medhold deri, bringes sagen tilbage til tidspunktet inden appelkammerets afgørelse, hvorved den anfægtede afgørelse ophæves, og sagen udsættes, indtil der træffes afgørelse i den retssag, som indehaveren af det pågældende EF-design har anlagt til prøvelse af det internationale varemærke nr. 608 499.
            
         
               —
            
            
               Såfremt der ikke gives medhold deri, tages nærværende påstand til følge, idet det fastslås, at den part, der begærer EF-designet erklæret ugyldigt, ikke har godtgjort reel brug af sit varemærke, og der meddeles derfor afslag på begæringen om ugyldighed.
            
         
               —
            
            
               Såfremt der ikke gives medhold deri, tages nærværende påstand til følge, idet der gives afslag i ugyldighedssagen på grundlag af de fremførte argumenter.
            
         
               —
            
            
               Sagsøgte og dennes mulige intervenienter tilpligtes udtrykkeligt at betale samtlige omkostninger i denne sag.
            
         
      Søgsmålsgrunde og væsentligste argumenter
   
   
      Det registrerede EF-design, der begæres erklæret ugyldigt: Gengivelse af et bælte med ordbestanddelen »DIESEL« — EF-designregistrering nr. 1044150-0003
   
      Indehaver af EF-designet: Mansour Dairek Attoumi
   
      Indgiveren af begæringen om, at EF-designet erklæres ugyldigt: Diesel SpA
   
      Begrundelse for ugyldighedsbegæringen: Det internationale og EF-ordmærket »DIESEL« for varer i klasse 3, 9, 14, 16, 18, 24 og 25
   
      Annullationsafdelingens afgørelse: Ugyldighedsbegæringen taget til følge
   
      Appelkammerets afgørelse: Afslag på klagen
   
      Søgsmålsgrunde:
   
   
               —
            
            
               Manglende returnering til sagsøgeren af CD’en med fakturaerne.
            
         
               —
            
            
               Manglende udsættelse af sagen.
            
         
               —
            
            
               Sagsøgeren er indehaver af det spanske varemærke nr. 2 585 042 »S.D.D. SUPER DIESEL DAIREK«.
            
         
               —
            
            
               Det andet bevis for reel brug, der er fremført af den part, der har fremsat ugyldighedsbegæringen, er ikke tilstrækkeligt.
            
         
               —
            
            
               Forskellene på tegnene